cyanic-selkie/wikianc huggingface dataset:
শিরোমণি
অবস্থান
শিরোমণি এলাকাটি শিরোমণি মৌজাসহ পার্শ্ববর্তী শ্যামগঞ্জ ও যোগীপোল এবং গিলাতলা মৌজার আংশিক নিয়ে অবস্থিত।
ইতিহাস
শিরোমণি ট্যাঙ্ক যুদ্ধের পর হতে শিরোমণি এলাকাটা ব্যাপক পরিচিতি পায়।
স্থাপনাসমূহ
শিরোমণি অনেক বড় একটি শিল্পাঞ্চল। কেডিএ এবং বিসিক এখানে আলাদা আলাদা শিল্পাঞ্চল গড়ে তুলেছে। এখানে থাকা কিছু স্থাপনাসমূহের নাম নিচে দেওয়া হলো।
মরিচপুরান ইউনিয়ন
মরিচপুরান ইউনিয়ন বাংলাদেশের ময়মনসিংহ বিভাগের শেরপুর জেলার নালিতাবাড়ী উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- খন্দকার ম‌ো: শফ‌িকুল ইসলাম শফ‌িক
৯৬২
৯৬২ গ্রেগরীয় বর্ষপঞ্জির একটি সাধারণ বছর।
ফিল টাফনেল
ফিলিপ ক্লাইভ রড্রিক টাফনেল (Phil Tufnell; জন্ম: ২৯ এপ্রিল ১৯৬৬) লন্ডনের বার্নেট এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার ও ধারাভাষ্যকার। খেলোয়াড়ী জীবন থেকে অবসর নেয়ার পর টেলিভিশন ব্যক্তিত্ব হিসেবে কাজ করছেন। ১৯৯০ থেকে ২০০১ সময়কালে ইংল্যান্ড ক্রিকেট দলের অন্যতম সদস্য ছিলেন।
ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্সের প্রতিনিধিত্ব করেছেন। দলে তিনি মূলতঃ স্লো লেফট আর্ম অর্থোডক্স বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ‘টাফার্স’ ডাকনামে পরিচিত ফিল টাফনেল।
শৈশবকাল
কোয়ানটিটি সার্ভেয়িং বিষয়ে প্রশিক্ষণ গ্রহণ করেন ও পেশাদারী পর্যায়ের খেলায় অংশগ্রহণ কিংবা কোয়ানটিটি সার্ভেয়ার হিসেবে কাজ করতে প্রতিকূল অবস্থার মুখোমুখি হন। শেষ পর্যন্ত পূর্বোক্তটিই গ্রহণ করেন তিনি।
প্রথম-শ্রেণীর ক্রিকেট
স্লো লেফট আর্ম অর্থোডক্স স্পিন বোলার হিসেবে খেলতেন ফিল টাফনেল। ১৯৮৬ থেকে ২০০২ সময়কালীন ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্সের পক্ষে খেলেন। ৩১৬টি প্রথম-শ্রেণীর খেলার প্রায় সবগুলোই মিডলসেক্সে থাকাকালীন খেলেছেন। টাফনেল মাঝে-মধ্যে বল হাতে দলে বেশ গুরুত্বপূর্ণ ভূমিকা পালন করেছেন।
মিডলসেক্সের সাথে এক দশকেরও অধিক সময় অতিবাহিত করেন। এ সময়ে সহস্রাধিক প্রথম-শ্রেণীর উইকেট পেয়েছেন। ১৯৯৯ সালে ‘হোয়াট নাউ?’ শিরোনামীয় আত্মজীবনীমূলক গ্রন্থ প্রকাশ করেন।
সমগ্র প্রথম-শ্রেণীর খেলোয়াড়ী জীবনে সহস্রাধিক উইকেট লাভ, নিজস্ব ব্যক্তিত্ব, আচরণে বিনম্রতা ও খেলাকালীন বলকে নিয়ন্ত্রণের কারণে জনপ্রিয় ক্রীড়াব্যক্তিত্বে পরিণত করেছে তাকে।
আন্তর্জাতিক ক্রিকেট
১৯৯০ থেকে ২০০১ সময়কালে সমগ্র খেলোয়াড়ী জীবনে ইংল্যান্ডের পক্ষে ৪২ টেস্ট ও ২০টি একদিনের আন্তর্জাতিকে অংশগ্রহণ করেছেন তিনি। ২৬ ডিসেম্বর, ১৯৯০ তারিখে অস্ট্রেলিয়ার বিপক্ষে টেস্ট অভিষেক ঘটে ফিল টাফনেলের। সমগ্র খেলোয়াড়ী জীবনে ৪২ টেস্ট ও ২০টি একদিনের আন্তর্জাতিকে অংশগ্রহণের সুযোগ হয় তার। এ পর্যায়ে ১২১টি টেস্ট উইকেট লাভে সক্ষমতা দেখান। ২০১৫ সাল পর্যন্ত সর্বকালের সেরা ইংরেজ বোলারদের মধ্যে তিনি ৩৭তম স্থান দখল করে আছেন। ৩৭.৬৮ গড়ে উইকেট লাভ করলেও প্রকৃত বোলারের মর্যাদা পেয়েছেন।
১৯৯৭ সালে সফরকারী অস্ট্রেলিয়ার বিপক্ষে অ্যাশেজ সিরিজের ওভাল টেস্টে খেলায় ১১/৯৩ লাভ করেন। ইংল্যান্ড ১৯ রানে জয় পেয়েছিল ও তিনি ম্যান অব দ্য ম্যাচের পুরস্কার লাভ করেন। একই মাঠে ১৯৯১ সালে সফরকারী ওয়েস্ট ইন্ডিজের বিপক্ষে সাত উইকেট পান। তন্মধ্যে, প্রথম ইনিংসে ৬/২৫ পেয়েছেন। তবে, পূর্ণাঙ্গ টেস্ট খেলোয়াড়ী জীবনে ১২১ উইকেট লাভের জন্য উইকেট প্রতি ৩৭.৬৮ রান খরচ করতে হয়েছে তাকে।
মূল্যায়ন
মার্ক ওয়াহ এ প্রসঙ্গে উল্লেখ করেন যে, যদি আপনি তাকে আক্রমণ করে বসেন, তাহলে তিনি রক্ষণাত্মক ভঙ্গীমায় বোলিং করবেন ও খেলার বাইরে নিজেকে নিয়ে যাবেন। লক্ষ্যণীয় যে, ওয়াহ টাফনেলের বলে সবচেয়ে বেশীবার টেস্টে আউট হয়েছেন। সাতবারের মধ্যে তিনবারই বোল্ড হন ওয়াহ।
ব্রিটিশ টক শো উপস্থাপক মাইকেল পার্কিনসনের অভিমত, নয় বছর বয়সে বোলিং উদ্বোধনে নেমেছেন ও ক্লাবের জুনিয়র দলে ব্যাটিং করেছেন। এছাড়াও, পার্কিনসনের মতে, তিনি সাধারণমানের ফিল্ডিং করতেন যা আনুমানিক আগস্ট, ১৯৯৬ সালে ইংরেজ ক্রিকেট ব্যবস্থাপনায় বেশ গুরুত্ব পায়।
তবে, টাফনেলের ফিল্ডিং পরিবর্তিতে উত্তরণ ঘটেছিল। বিশ্রাম কক্ষে নিদ্রারত অবস্থার ন্যায় প্রবৃত্তি বিরাজমান থাকায় ‘দ্য ক্যাট’ ডাকনামে আখ্যায়িত হয়েছেন। এছাড়াও, চা পানের প্রতি দূর্বার আগ্রহের কারণে ‘টু সুগার্স’ ডাকনামে পরিচিত পান। ইংল্যান্ডের দলীয় সঙ্গী মাইক অ্যাথারটনের মতে, টাফনেল অত্যধিক ধূমপান করতেন।
২০ জুলাই, ২০১১ তারিখে ক্রীড়া ও গণমাধ্যমে সম্পৃক্ততার অসামান্য অবদানের স্বীকৃতিস্বরূপ মিডলসেক্স বিশ্ববিদ্যালয় থেকে সম্মানসূচক ডক্টরেট ডিগ্রী লাভ করেন।
২০০৩ সাল থেকে বিবিসি রেডিও’র টেস্ট ম্যাচ স্পেশালে বিশ্লেষক হিসেবে অংশগ্রহণ করেন। এছাড়াও, বিবিসি রেডিও ফাইভে দ্য ফিল টাফনেল ক্রিকেট শো ও টাফার্স এন্ড ভন ক্রিকেট শো’র উপস্থাপক ছিলেন তিনি। একই সালে ক্রিকেট সাংবাদিক অ্যাডাম হাদাওয়েকে সাথে নিয়ে ‘ফিল টাফনেল’স এ টু জেড অব ক্রিকেট’ পুস্তক প্রকাশ করেন।
ব্যক্তিগত জীবন
১৯৮৯ সালে অ্যালিসন স্কুইয়ার্সের সাথে বিবাহ-বিচ্ছেদ ঘটান। তার দুই কন্যা রয়েছে। সাবেক মেয়ে বন্ধু জেন ম্যাকএলভয়ের গর্ভে এলি এবং সাবেক পত্নী লিসা বারের গর্ভে পপি জন্মগ্রহণ করে। ১৯৯৪ সালে ব্যক্তিগত জীবন সংবাদপত্রের শিরোনামে চলে আসে। সাবেক মেয়ে বন্ধু ম্যাকএলভয়কে নিগৃহীত করার কারণে £৮০০ পাউন্ড-স্টার্লিং জরিমানা দেন। এরপর তাদের সম্পর্ক শেষ হয়ে যায়।
বিবাহ-বিচ্ছেদের প্রাক্কালে বার আদালতে টাফনেলের বিরুদ্ধে শারীরিক নিপীড়ন, নির্যাতন ও অভূক্ত রাখার অভিযোগ আনেন। এছাড়াও, তিনি দাবী করেন যে, টাফনেল নিয়মিতভাবে তাকে নিগৃহীত ও নির্যাতন চালাতো। বর্তমানে তিন ডনের সাথে বৈবাহিক সম্পর্ক স্থাপন করেছেন ও সৎকন্যা অ্যালানাকে নিয়ে বসবাস করছেন।
ক্রিকেট সম্পর্কীয় দাতব্য সংস্থা ক্রিকেট ফর চ্যাঞ্জের সভাপতির দায়িত্বে রয়েছেন ফিল টাফনেল। এছাড়াও, যুক্তরাজ্যভিত্তিক শিশুদের দাতব্য সংস্থা দ্য চিলড্রেন্স ট্রাস্ট, ট্যাডওয়ার্থের সহ-সভাপতি তিনি। ২০১৭ সালে রয়্যাল বার্টন অ্যাগ্নেস ক্রিকেট ক্লাবের সভাপতি হিসেবে মনোনীত হন। ক্রেগ হোয়াইটের স্থলাভিষিক্ত হন তিনি। আর্সেনালের একনিষ্ঠ সমর্থক ফিল টাফনেল।
চিত্রলেখ (গণিত)
thumb|250px|৬টি শীর্ষবিন্দু ও ৭টি ধারবিশিষ্ট একটি লেবেলকৃত গ্রাফ
গণিত ও কম্পিউটার বিজ্ঞানে গ্রাফ (Graph) হল গ্রাফ তত্ত্বে আলোচিত মৌলিক বিষয়বস্তু। সাধারণভাবে গ্রাফ হল বিন্দু, নোড, বা শীর্ষবিন্দু নামক বস্তসমূহের একটি সেট, যে বস্তুগুলি একে অপরের সাথে রেখা বা ধার বা "এজ"-এর মাধ্যমে সংযুক্ত। একটি সঠিক গ্রাফ সংজ্ঞানুযায়ী নির্দিক, এবং এটিতে ক বিন্দু থেকে খ বিন্দুগামী রেখা এবং খ বিন্দু থেকে ক বিন্দুগামী রেখাকে একই বস্তু ধরা হয়। অন্যদিকে একটি সদিক গ্রাফ (দিগ্রাফ বা নির্দেশিত গ্রাফ)-এ এই দুইটি রেখাকে আলাদা দিকনির্দেশী ধার (আর্কস বা নির্দেশিত প্রান্ত) হিসেবে ধরা হয়।
বাস্তব জীবনের বিভিন্ন সমস্যা গ্রাফের সাহায্যে সমাধান করা যায়। উদাহরণ স্বরুপ প্রতিটি শহরকে নোড হিসাবে কল্পনা করে এবং তাদের মধ্যকার রাস্তাকে এজ কল্পনা করে এক শহর থেকে অন্য শহরে যাবার সব থেকে ছোট পথ নির্ণয় করতে যায়। এভাবে বিভিন্ন সমস্যাকে গ্রাফে নোড এবং এজ হিসাবে "মডেলিং" করে অনেক সমস্যা সমাধান করা যায়।
গণিতবিদ লিওনার্দ ইউলারকে গ্রাফ তত্বের জনক বলা হয়। ১৭৭৬ সালে তিনি "Seven Bridges of Königsberg" নামক একটি পেপার প্রকাশ করেন।
ওয়াকার জিমারম্যান
২০১০ সালে, জিমারম্যান মার্কিন যুক্তরাষ্ট্র অনূর্ধ্ব-১৮ দলের হয়ে মার্কিন যুক্তরাষ্ট্রের বয়সভিত্তিক পর্যায়ে অভিষেক করেছিলেন। প্রায় ছয় বছর যাবত মার্কিন যুক্তরাষ্ট্রের বয়সভিত্তিক দলের হয়ে খেলার পর, তিনি ২০১৭ সালে মার্কিন যুক্তরাষ্ট্রের হয়ে আন্তর্জাতিক পর্যায়ে অভিষেক করেছেন; মার্কিন যুক্তরাষ্ট্রের জার্সি গায়ে তিনি এপর্যন্ত ৩৫ ম্যাচে ৩টি গোল করেছেন।
প্রারম্ভিক জীবন
ওয়াকার ডোয়াইন জিমারম্যান ১৯৯৩ সালের ১৯শে মে তারিখে মার্কিন যুক্তরাষ্ট্রের লরেন্সভিলে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
জিমারম্যান কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ৯ই নভেম্বর তারিখে ঘোষিত মার্কিন যুক্তরাষ্ট্রের ২৬ সদস্যের চূড়ান্ত দলে স্থান পেয়েছেন।
সেবাস্টিয়্যান স্ট্যান
সেবাস্টিয়্যান স্ট্যান (জন্ম আগস্ট ১৩, ১৯৮২) হলেন একজন রোমানিয়ন মার্কিন অভিনেতা। টেলিভিশনে, তিনি গসিপ গার্ল থেকে কার্টার বেইজেন, কিংস থেকে রাজকুমার জ্যাক বেঞ্জামিন, ওয়ান্স আপন অ্যা টাইম থেকে জেফারসন এবং পলিটিক্যাল এনিম্যালস থেকে টি.জে. হেমন্ড চরিত্রে অভিনয় করেন।
স্ট্যান মার্ভেল সিনেম্যাটিক ইউনিভার্সে বাকি বার্ন্স / উইন্টার সোলজার হিসেবে তার অভিনয়ের জন্য ব্যাপক স্বীকৃতি লাভ করেন, যা ২০১১ সালের ক্যাপ্টেন আমেরিকা: দ্য ফার্স্ট অ্যাভেঞ্জার-এর সাথে শুরু হয় এবং পরবর্তীতে ক্যাপ্টেন আমেরিকা: দ্য উইন্টার সোলজার (২০১৪), অ্যান্ট-ম্যান (২০১৫), ক্যাপ্টেন আমেরিকা: সিভিল ওয়ার (২০১৬), ব্ল্যাক প্যান্থার (২০১৮), অ্যাভেঞ্জার্স: ইনফিনিটি ওয়ার (২০১৮) এবং অ্যাভেঞ্জার্স: এন্ডগেম (২০১৯)-এ অব্যাহত থাকে। ২০১৫ সালে, তিনি জোনাথন ডেমির কৌতুকপ্রদ-নাটকীয় চলচ্চিত্র রিকি এন্ড দ্য ফ্ল্যাস এবং রিডলি স্কটের কল্পবিজ্ঞান চলচ্চিত্র দ্য মার্শিয়ান অভিনয় করেন। দুই বছর পর, তিনি জীবনীসংক্রান্ত চলচ্চিত্র আই, টনিয়া-তে জেফ গিলুউলির ভূমিকায় অভিনয় করেন।
প্রমীলা বিসোই
প্রমীলা বিসোই হলেন একজন ভারতীয় রাজনীতিবিদ, যিনি বিজু জনতা দলের রাজনীতির সাথে যুক্ত। সপ্তদশ লোকসভা নির্বাচনে তিনি আসকা লোকসভা কেন্দ্র থেকে লোকসভা সদস্য হিসেবে নির্বাচিত হন।
৯৬৩
৯৬৩ গ্রেগরীয় বর্ষপঞ্জির একটি সাধারণ বছর।
মাইকেল বালাক
মাইকেল বালাক একজন জার্মান ফুটবলার। তিনি ২০০৬ সালের ফিফা বিশ্বকাপে জার্মানির জাতীয় ফুটবল দলের নেতৃত্ব দেন।
কোবোল
কোবোল (COBOL) একটি তৃতীয় প্রজন্মের প্রোগ্রামিং ভাষা এবং আজও প্রচলিত প্রাচীনতম প্রোগ্রামিং ভাষাগুলির একটি। এটির ইংরেজি নামটি Common Business-Oriented Language-এর সংক্ষিপ্ত রূপ (acronym)। এটি মূলত ব্যবসা, অর্থসংস্থান, এবং কোম্পানি ও সরকারের প্রশাসনিক সিস্টেমসমূহে ব্যবহার করা হয়।
ভাষাটির সাম্প্রতিকতম মানরূপ COBOL 2002-তে বস্তু-সংশ্লিষ্ট প্রোগ্রামিং ও অন্যান্য আধুনিক ফিচার সমর্থন করা হয়েছে।
৯৬৪
৯৬৪ গ্রেগরীয় বর্ষপঞ্জির একটি অধিবর্ষ।
মাফিয়া (চলচ্চিত্র)
মাফিয়া হল ভারত-এ বাংলা ভাষায় নির্নিয়মান একটি চলচ্চিত্র।এই চলচ্চিত্রটির পরিচালক হিসাবে যুক্ত আছেন রাজ চক্রবর্তী।চলচ্চিত্রটির শ্রেষ্ঠাংশে অভিনয় করতে দেখাযাবে জিৎ,দেব,কোয়েল মল্লিক ও শুভশ্রী গাঙ্গুলী মত চলচ্চিত্র শিল্পীদের।চলচ্চিত্রটি প্রযোজনা করছে গ্রাসরুট এন্টারটেইনার ও শ্রী ভেঙ্কটেশ ফিল্মস।চলচ্চিত্রটির নির্মাণ ব্যয় ধরা হয়েছে ₹৭.৫ কোটি টাকা ।
রবের্তো বাজ্জো
জীবনী
রবের্তো বাজ্জো উত্তর ইতালির ভিচেন্‌জার নিকটবর্তী ক্যালডোগনো, ভেনেটোতে জন্মগ্রহণ করেছিলেন। তিনি মাতিলদে এবং ফ্লোরিন্দো বাজ্জোর ছেলে। ৮ ভাইবোনের মধ্যে বাজ্জো তার পিতা-মাতার ৬ষ্ঠতম সন্তান। বাজ্জো শৈশব থেকেই ফুটবলের প্রতি ভীষণ আকর্ষণ অনুভব করতেন এবং স্থানীয় একটি যুবদলে ৯ বছর খেলেন। একটি ম্যাচে ৬ গোল করার পর আন্তোনিও মোরা তাকে ভিচেন্‌জা ক্লাবে খেলার প্রস্তাব দেন। তার ছোট ভাই এডি বাজ্জো একজন ফুটবলার ছিলেন যিনি সেরি বি তে ৮৬টি ম্যাচ খেলেছিলেন।বাজ্জো ইতালির হয়ে সর্বমোট ৫৬টি ম্যাচ খেলেছেন এবং ২৭টি গোল করেছেন। তিনি আলেসান্দ্রো দেল পিয়েরোর সাথে জাতীয় দলের হয়ে যৌথ চতুর্থ-সর্বোচ্চ গোলদাতা নির্বাচিত হয়েছিলেন।
ক্লাব ফুটবল
১৯৮২ সালে ভিচেন্‌জার হয়ে সেরি সি লীগে অংশ নিয়ে তিনি পেশাদারী ফুটবল জীবন শুরু করেন। ১৯৮৫ সালে ফিওরেন্তিনা তাকে কিনে নেয়। ভিসেনজায় তার চুড়ান্ত মৌসুমের শেষের দিকে রিমিনির বিপক্ষে খেলার সময়ে বাজ্জো একটি স্লাইড ট্যাকল করার চেষ্টা করলে (৫ই মে ১৯৮৫) দাঁ ডান হাঁটুর মেনিস্কাস ভেঙ্গে ফেলেন। ফিওনেন্টিনায় ট্রান্সফার চুক্তিটি চুড়ান্ত হওয়ার দুই দিন পুর্বেই বাজ্জো ইনজুরিতে পড়ে। এই ইনজুরি তার ক্যারিয়ার কে মারাত্মক হুমকিতে ফেলে দেয়। ডাক্তাররা আশঙ্কা করেছিল যে তার ফুটবল ক্যারিয়ার শেষ। তবে ফিওরেন্টিনা বাজ্জোর প্রতি আস্থা বজায় রেখেছিল। তারা তার সাথে প্রতিশ্রুতি বজায় রাখতে সম্মত ছিলেন। তার অস্ত্রোপচার ও অন্যান্ন চিকিৎসার জন্য তারা তহবিল গঠন করেন।
সাম্পাদোরিয়ার বিপক্ষে ম্যাচের মধ্য দিয়ে ১৯৮৬ সালে তার "সেরি আ" লীগে অভিষেক হয়। ১৯৮৭ সালের ১০ মে নাপোলির বিপক্ষে সেরি আ ক্যারিয়ারের প্রথম গোল করেন। উল্লেখ্য, সে বছর নাপোলি স্কুদেত্তি জয় করেছিল।
১৯৯০ সালে তৎকালীন রেকর্ড ১৯ মিলিয়ন মার্কিন ডলারের বিনিময়ে ফিওরেন্তিনা তাকে জুভেন্টাসের কাছে বেচে দেয়। এ ঘটনায় ফ্লোরেন্সের রাস্তায় পুলিশের সাথে সমর্থকদের ব্যাপক দাঙ্গা সংঘটিত হয় ।
১৯৯৩ সালে জুভেন্টাসের হয়ে তিনি উয়েফা কাপ জয় করেন । তার ক্যারিয়ারে এটি একমাত্র ইউরোপীয় শিরোপো। এ টুর্নামেন্টে তার উজ্জ্বল উপস্থিতি তাকে "ওয়ার্ল্ড প্লেয়ার অফ দ্য ইয়ার" এবং "ইউরোপিয়ান প্লেয়ার অফ দ্য ইয়ার"-এর সম্মান এনে দেয়।
১৯৯৫ সালে জুভেন্টাসের হয়ে এবং ১৯৯৬ সালে এসি মিলানের হয়ে তিনি স্কুডেট্টি জয় করেন । ১৯৯৭ এ তার ফর্মের অবনতি হলে ক্যারিয়ার বাঁচাতে তিনি বোলোনিয়া ক্লাবে যোগ দেন এবং ২২ গোল করে দারুণভাবে ফর্মে ফিরে আসেন। এটি তাকে ১৯৯৮-এর ফ্রান্স বিশ্বকাপগামী দলে জায়গা করে দেয়। বিশ্বকাপে ফর্মে থাকা বাজ্জোর বদলে আলেস্‌সান্দ্রো দেল পিয়েরো,-কে বেশি সুযোগ দেয়ায় তৎকালীন কোচ সেজার মালদিনি ব্যাপকভাবে সমালোচিত হন। ইতালি সেবার কোয়ার্টার ফাইনাল থেকে বিদায় নেয় ।
৯৮ বিশ্বকাপের পর তিনি ইন্টার মিলানে যোগ দেন। কিন্তু কোচ মার্চেল্লো লিপ্পির সুনজর কাড়তে ব্যর্থ হন। ফলশ্রুতিতে জাতীয় দলে তার জায়গা হারান।
২০০২ সালের বিশ্বকাপের পূর্বে দলে জায়গা পেতে বাজ্জো ব্রেসিয়া ক্লাবে যোগ দেন।ইনজুরি কাটিয়ে বিশ্বকাপের পূর্বে নাটকীয়ভাবে তিনি সুস্থ হয়ে উঠেন, পাশাপাশি ফর্মে থাকারও ইঙ্গিত দেন । জিওভানি ত্রাপাত্তোনি শেষ পর্যন্ত তাকে দলভুক্ত করেননি।
২০০৪ সালে অবসর নেয়ার পূর্ব পর্যন্ত তিনি ব্রেসিয়া ক্লাবের হয়ে খেলে যান ।১৬ মে, ২০০৪ তিনি এসি মিলানের বিপক্ষে ক্যারিয়ারের শেষ লীগ ম্যাচটি খেলেন । তার করা ২০৫ গোল সিরি এ লীগের ইতিহাসে পঞ্চম সর্বোচ্চ ।
১৯৯০ বিশ্বকাপ
এ বিশ্বকাপে ইতালি তৃতীয় স্থান অর্জন করে । অধিকাংশ ম্যাচে বাজ্জো বদলি খেলোয়াড় হিসেবে মাঠে নামেন । চেকোস্লোভাকিয়ার বিরুদ্ধে করা তার গোলটি "গোল অফ দ্য টুর্নামেন্ট" এর মর্যাদা লাভ করে।
১৯৯৪ বিশ্বকাপ
প্রথম রাউন্ডে দুর্বল পারফর্মেন্স কাটিয়ে উঠে ইতালি শেষ পর্যন্ত রানার্স-আপ হয়। নক আউট পর্বে বাজ্জো অসাধারণ পারফর্মেন্স প্রদর্শন করে ৫টি গোল করেন। নাইজেরিয়ার বিপক্ষে ম্যাচ শেষ হওয়ার দুই মিনিট আগে তার গোলে ইতালি সমতা আনে । পরবর্তীতে তার করা গোল্ডেন গোলে ইতালি ম্যাচ জয় করে। স্পেনের বিপক্ষে ম্যাচ শেষ হওয়ার ৩ মিনিট আগে জয়সূচক গোল আসে তার পা থেকে। সেমিফাইনালে বুলগেরিয়ার বিপক্ষে তার করা জোড়া গোলে ইতালি জয়ী হয়। ফাইনালে সম্পূর্ণ সুস্থ না থাকা সত্ত্বেও ব্রাজিলের বিপক্ষে মাঠে নামেন। ম্যাচটি শেষ পর্যন্ত টাই-ব্রেকারে গড়ালে ইতালির ফ্রাংকো বারেসি ও ডানিয়েল মাসারোর সাথে বাজ্জো গোল করতে ব্যর্থ হন; শিরোপা তুলে নেয় ব্রাজিল।
১৯৯৮ বিশ্বকাপ
চিলির বিপক্ষে প্রথম ম্যাচে বাজ্জোর দক্ষতায় শেষ মূহুর্তে ইতালি পেনাল্টি অর্জন করে। পেনাল্টিতে গোল করে বাজ্জো খেলায় সমতা আনেন। ম্যাচটি ২-২ এ ড্র হয়। অস্ট্রিয়ার বিপক্ষে জয়সূচক গোলটিও আসে তার পা থেকে। কোয়ার্টার ফাইনালে ফ্রান্সের বিপক্ষে দ্বিতীয়ার্ধে তাকে নামানো হয়। ম্যাচে ইতালির সবচেয়ে সম্ভাবনাময় আক্রমণটির রূপকার ছিলেন তিনি। অতিরিক্ত সময় শেষে ম্যাচটি পেনাল্টিতে গড়ায়। বাজ্জো গোল করলেও ব্যর্থ হন ডি বিয়াজো। ইতালি টুর্নামেন্ট থেকে বিদায় নেয়। ফর্মের শিখরে থাকা সত্ত্বেও দেল পিয়েরোকে বাজ্জোর চাইতে বেশি সুযোগ দেয়ায় কোচ সেজার মালদিনিকে ব্যাপক সমালোচনার সম্মুখীন হতে হয়।
ধর্ম
বাজ্জো উত্তারাধিকার সূত্রে ক্যাথলিক ছিলেন । পরে বৌদ্ধ ধর্মে দীক্ষিত হন।
রূপালী ব্যাংক লিমিটেড
রূপালী ব্যাংক বাংলাদেশের একটি অন্যতম এবং বৃহৎ রাষ্ট্রায়ত্ত বাণিজ্যিক ব্যাংক।
ইতিহাস
বাংলাদেশ ব্যাংক (জাতীয়করণ) অধ্যাদেশ, ১৯৭২-এর অধীনে প্রতিষ্ঠিত একটি রাষ্ট্রায়ত্ত বাণিজ্যিক ব্যাংক। পূর্ব পাকিস্তানে কার্যরত মুসলিম কমার্শিয়াল ব্যাংক, অস্ট্রেলেশিয়া ব্যাংক এবং স্ট্যান্ডার্ড ব্যাংকের সকল সম্পদ ও দায় নিয়ে রূপালী ব্যাংক প্রতিষ্ঠা করা হয়। ৫০০ মিলিয়ন টাকা অনুমোদিত এবং ১০ মিলিয়ন টাকা পরিশোধিত মূলধন নিয়ে রূপালী ব্যাংক ১৯৭২ সালের মার্চ মাসে ব্যাংকিং কার্যক্রম শুরু করে। ১৯৭৩ সালে ব্যাংকটির পরিশোধিত মূলধন ২০ মিলিয়ন টাকায় উন্নীত করা হয়। পরবর্তীকালে ব্যাংকটির ব্যবসায়িক কার্যক্রম, সম্পদ ও দায়ের পরিমাণ বৃদ্ধির সাথে সামঞ্জস্য রেখে এর অনুমোদিত ও পরিশোধিত মূলধন যথাক্রমে ৭ বিলিয়ন ও ১.২৫ বিলিয়ন টাকায় বৃদ্ধি করা হয়। ১৯৮৬ সালের ১৪ ডিসেম্বর তারিখে ব্যাংকটির শেয়ার মূলধনের অন্তত ৫১% সরকারি মালিকানায় রেখে বাকি অংশ বেসরকারি খাতে ছেড়ে দেওয়ার সিদ্ধান্ত নেওয়া হয়।
পরিচালনা পদ্ধতি
সরকার কর্তৃক মনোনীত ১৩ সদস্যবিশিষ্ট একটি পরিচালক পর্ষদের ওপর রূপালী ব্যাংকের সার্বিক ব্যবস্থাপনার দায়িত্ব ন্যস্ত। ব্যবস্থাপনা পরিচালক ব্যাংকটির প্রধান নির্বাহী। সারাদেশে ২৬টি আঞ্চলিক অফিসসহ ১০টি বিভাগীয় অফিস রয়েছে। বিভিন্ন হিসাবে আমানত গ্রহণ এবং অর্থনীতির প্রায় প্রতিটি খাতে ঋণ বিতরণ ছাড়াও রূপালী ব্যাংক সারাদেশে এর শাখাসমূহের মাধ্যমে সরকারের রাজস্ব জমা গ্রহণ এবং খাদ্য সংগ্রহ কার্যক্রমে সরকারকে এজেন্সি সেবা প্রদান করে থাকে।
বিস্তৃতি
বর্তমানে ব্যাংকটির শাখার সংখ্যা ৫৮৬ টি। সর্বশেষ শাখা, ভিটিবিশাড়া শাখা, ব্রাহ্মণবাড়িয়া (উদ্বোধনঃ ২৭ ডিসেম্বর ২০২১)। বর্তমানে রূপালী ব্যাংকে ৬০০০+ জন কর্মকর্তা-কর্মচারী কাজ করছেন।
হ্যারিসন অ্যাশবি
হ্যারিসন চার্লস অ্যাশবি (Harrison Ashby; জন্ম: ১৪ নভেম্বর ২০০১; হ্যারিসন অ্যাশবি নামে সুপরিচিত) হলেন একজন ইংরেজ–স্কটল্যান্ডীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেডের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলেন।
২০১৮ সালে, অ্যাশবি স্কটল্যান্ড অনূর্ধ্ব-১৭ দলের হয়ে স্কটল্যান্ড বয়সভিত্তিক পর্যায়ে অভিষেক করেছিলেন।
প্রারম্ভিক জীবন
হ্যারিসন চার্লস অ্যাশবি ২০০১ সালের ১৪ই নভেম্বর তারিখে ইংল্যান্ডের মিল্টন কিন্সে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
অ্যাশবি স্কটল্যান্ডঅনূর্ধ্ব-১৭, স্কটল্যান্ডঅনূর্ধ্ব-১৯ এবং স্কটল্যান্ড অনূর্ধ্ব-২১ দলের হয়ে খেলার মাধ্যমে স্কটল্যান্ডের প্রতিনিধিত্ব করেছেন। স্কটল্যান্ডের বয়সভিত্তিক দলের হয়ে তিনি প্রায় ৪ বছরে ৯ ম্যাচে অংশগ্রহণ করে ১টি গোল করেছেন।
৯৬৫
৯৬৫ গ্রেগরীয় বর্ষপঞ্জির একটি সাধারণ বছর।
একটা ছিল সোনার কন্যা
“একটা ছিল সোনার কন্যা” ১৯৯৯ সালে মুক্তিপ্রাপ্ত বাংলাদেশি ছায়াছবি শ্রাবণ মেঘের দিন-এর একটি সঙ্গীত। লোকসঙ্গীত ধারার এ গানের গীতিকার ছিলেন খ্যাতনামা সাহিত্যিক হুমায়ূন আহমেদ। মকসুদ জামিল মিন্টুর সুর ও সঙ্গীতায়োজনে এই গানে কণ্ঠ দিয়েছিলেন সুবীর নন্দী। গানটি ঐ চলচ্চিত্রে ব্যবহৃত জনপ্রিয় গান হিসেবে বিবেচিত। ঐ চলচ্চিত্রের অডিও এ্যালবামের অন্যান্য গানের সাথে সঙ্গীতা মিউজিক হতে প্রকাশিত হয়। চলচ্চিত্রে গানের দৃশ্যায়নে মাহফুজ আহমেদ ঠোঁট মিলিয়েছিলেন। সঙ্গীতায়োজন ও কণ্ঠদানের জন্য মকসুদ জামিল মিন্টু ও সুবীর নন্দী জাতীয় চলচ্চিত্র পুরস্কার অর্জন করেন।
পটভূমি
শ্রাবণ মেঘের দিনে-এর মাধ্যমে হুমায়ূন আহমেদ, চলচ্চিত্রের গীতিকার হিসেবে আত্মপ্রকাশ করেন, তবে “একটা ছিল সোনার কন্যা” গানটি এই চলচ্চিত্রে ব্যবহারের জন্য রচনা করেননি। কাহিনীর সাথে সামঞ্জস্যতা থাকায় গানটি চলচ্চিত্রে অন্তর্ভুক্ত করা হয়েছিল। হুমায়ূন আহমেদ এই গানে কণ্ঠ দেয়ার জন্য সুবীর নন্দীকে পূর্বে মনোনীত করে রেখেছিলেন। গান লেখার পর মকসুদ জামিলকে সুর করার জন্য গীত সরবরাহ করা হয়েছিল, মকসুদ জামিলের ভাষ্য অনুযায়ী তিনি এই গানের সুর করার কথা ভুলে গিয়েছিলেন।
ধারণ ও প্রকাশ
“একটা ছিল সোনার কন্যা” ১৯৯৮ সালে ঢাকার শান্তিনগরে সাসটেইন রেকর্ডিং স্টুডিওতে ধারণ করা হয়েছিল। সাধারণত সঙ্গীত পরিচালকের সুরারোপের পর শিল্পীর কণ্ঠে গান ধারণ করা হয়। মকসুদ জামিল এই গানের কণ্ঠধারণের জন্য প্রাক-সঙ্গীতায়োজন করেননি। গীতির প্রতি ছত্রের সুরারোপ ও কণ্ঠধারণ একই সাথে করা হয়েছিল। প্রতি ছত্রে মকসুদের সুরারোপের পর সুবীর নন্দীর গলায় ধারণ ও রেকর্ড করা হয়েছিল।
তিমি
তিমি সিটাসিয়া বর্গভুক্ত জলজ স্তন্যপায়ী যারা না ডলফিন (অর্থাৎ এরা ডেলফিনিডে বা প্লটানিস্টয়িডে কোনটিরই সদস্য নয়) না শুশুক। যদিও তিমিকে প্রায়ই তিমি মাছ বলা হয়, এরা কিন্তু মোটেও মাছ নয়, বরং মানুষের মতই স্তন্যপায়ী প্রাণী।তিমিকে আরেকটি কারণেও মাছ বলা যায় না। সেটি হল, মাছেদের শ্বাস নেওয়ার জন্য ফুলকা থাকে, কিন্তু তিমির শ্বাস নেওয়ার জন্য থাকে ফুসফুস।
একটা ছিল সোনার কন্যা
ধারণ ও প্রকাশ
গানটি শ্রাবণ মেঘের দিন চলচ্চিত্রের অডিও অ্যালবামের অংশ হিসেবে সঙ্গীতা মিউজিক হতে প্রকাশিত হয়েছিল। সঙ্গীতা মিউজিক গানটি ২০১৯ সালের ১১ মে ইউটিউবে একক সঙ্গীত হিসেবে অবমুক্ত করে। ইতোপূর্বে লেজার ভিশন ২০১৭ সালের ২৬ ডিসেম্বর গানটির ভিডিও ইউটিউবে উম্মুক্ত করে।
তিমি
তিমির বিভিন্ন প্রজাতির মধ্যে আছে পৃথিবীর সবচেয়ে বড় প্রাণী নীল তিমি, খুনে তিমি (killer whale), বেলুগা তিমি, ধূসর তিমি, ফিন তিমি এবং পাইলট তিমি, যার নামের সাথে তিমি আছে বটে কিন্তু জীববৈজ্ঞানিক শ্রেণীবিন্যাসের প্রয়োজনে তাদের ডলফিন হিসেবে গণ্য করা হয়। বহু শতাব্দী ধরে মানুষ মাংস, তেল ও অন্যান্য কাঁচামালের প্রয়োজনে তিমি শিকার করে চলেছে। বিংশ শতাব্দীর ব্যাপক নিধনযজ্ঞে তিমির বেশ কিছু প্রজাতি গভীরভাবে বিপন্ন হয়ে পড়েছে।
একটা ছিল সোনার কন্যা
অর্জন
“একটা ছিল সোনার কন্যা” ছিল সুরকার মকসুদ জামিল মিন্টু ও সুবীর নন্দীর প্রথম যৌথ কাজ। এই গানের জন্য মকসুদ জামিল ও সুবীর নন্দী ২৪তম জাতীয় চলচ্চিত্র পুরস্কারের আসরে “সেরা সঙ্গীত পরিচালক” ও “সেরা পুরুষ কণ্ঠশিল্পী”-এর পুরস্কার পেয়েছিলেন।
তিমি
আচরণ
তিমিকে মোটা দাগে শিকারী প্রাণীর কাতারে অন্তর্ভুক্ত করা যায়, তবে এর খাদ্য তালিকায় আণুবীক্ষনিক প্লাংকটন থেকে শুরু করে বড়সড় মাছ পর্যন্ত সবই আছে। এছাড়া তিমি দিনে প্রায় তিন থেকে চার হাজার কেজি ছোট চিংড়ি জাতীয় ক্রিল খায়।
স্তন্যপায়ী বিধায় তিমির নিঃশ্বাস নেবার জন্যে অক্সিজেনের দরকার পড়ে আর এ জন্যে তিমিকে পানির ওপর ভেসে উঠতে হয়। এ কাজটি তিমি তার সুবিশাল নাসারন্ধ্রের মাধ্যমে সম্পন্ন করে। অনেক তিমি আবার পানির ওপর ভেসে উঠে জলক্রীড়া ও লেজ দিয়ে পানিতে আঘাত করার খেলায় মেতে ওঠে।
তাদের পরিপ্বার্শের কারণে তিমির শ্বাস-প্রশ্বাস প্রক্রিয়া অনেক প্রাণীর থেকেই ভিন্ন: তিমি নিজেই ঠিক করে সে কখন শ্বাস গ্রহণ করবে। আর সব স্তন্যপায়ীর মত তিমিকেও ঘুমাতে হয়, তবে তারা খুব বেশি সময়ের জন্যে পরিপূর্ণ নিদ্রাসুখ উপভোগ করতে পারে না, কারণ তাদের শ্বাস নেবার জন্যে কিছু সময় পরপর পানির ওপর উঠতে হয়। ধারণা করা হয় তিমির মস্তিষ্কের অংশদুটি পালাক্রমে ঘুমায়, তাই তিমিরা কখনোই পুরোপুরি ঘুমন্ত থাকে না, তবে তিমি তার চাহিদা অনুযায়ী পর্যাপ্ত পরিমাণ বিশ্রাম গ্রহণ করে। তিমির এক চোখ খোলা রেখে ঘুমানোর কারণেই এমনটি মনে করা হয়।
তিমিরা পরষ্পরের সাথে এক ধরনের সুরেলা শব্দ করে যোগাযোগ করে, যা তিমির গান নামে পরিচিত। তিমির বিশালতা ও শক্তিমত্ততার মতোই এদের গানও অনেক জোরালো (প্রজাতিভেদে); স্পার্ম তিমির গান মৃদু গুঞ্জনের মতো শোনায়, আবার সব শিকারী দাঁতযুক্ত তিমি (অডোন্টোসেটি) শব্দযোগাযোগ ব্যবহার করে, যা বহু মাইল দূর থেকেও শুনতে পাওয়া যায়। জানা গেছে তিমি ১৬৩ ডেসিবেল শব্দ তীব্রতায় ২০,০০০ একুস্টিক ওয়াটে শব্দ তৈরি করে।
স্ত্রী তিমি একটি করে বাচ্চার জন্ম দেয়। এর লালন-পালন করার সময়টি বেশ দীর্ঘ (অধিকাংশ প্রজাতিতেই এক বছরের বেশি), এ সময়টিতে মা ও শিশু তিমির মধ্যে ঘনিষ্ঠ বন্ধন গড়ে ওঠে। বেশিরভাগ তিমির প্রজনন উপযোগী হবার বয়স মোটামুটি দীর্ঘ, সাধারণত সাত থেকে দশ বছর। এমন প্রজনন ধারায় খুব অল্প সংখ্যক বংশধরই তৈরি হয়, তবে তাদের টিকে থাকার সম্ভাবনাও বেশি হয়।
তিমি সাধারণত প্রজননের সময় সুনির্দিষ্ট সঙ্গী বাছাই করে না: অনেক প্রজাতিতেই প্রতি মৌসুমে একটি স্ত্রী তিমির একাধিক সঙ্গী থাকে। জন্মের সময় নবজাতকেরা লেজ-প্রথম অবস্থায় ভূমিষ্ঠ হয়, যার ফলে এর ডুবে যাবার ঝুঁকি কম হয়। জলজ পরিবেশে মা তিমি তার শিশুকে পেস্টের মত দলা পাকানো দুধ পান করায়। এই দুধে প্রায় ৫০ শতাংশ ফ্যাট থাকে এবং শিশু তিমি প্রায় ৬ মাস বয়স পর্যন্ত এই দুধ পান করে।
বৃদ্ধি এবং প্রজনন
তিমি হাঙরের বৃদ্ধি, দীর্ঘায়ু এবং প্রজনন খুব কম বোঝা যায়। কশেরুকার বৃদ্ধির ব্যান্ড বার্ষিক বা দ্বিবার্ষিকভাবে গঠিত হয় কিনা তা নিয়ে অনিশ্চয়তা ছিল, যা তিমি হাঙরের বয়স, বৃদ্ধি এবং দীর্ঘায়ু নির্ধারণে গুরুত্বপূর্ণ। ২০২০ সালের একটি গবেষণায় ১৯৫০-৬০ এর দশকে তিমি হাঙ্গরের কশেরুকার গ্রোথ ব্যান্ডে পাওয়া কার্বন-14 আইসোটোপের অনুপাতের সাথে পারমাণবিক পরীক্ষার ইভেন্টের তুলনা করা হয়েছে, তারা দেখেছে যে বৃদ্ধির ব্যান্ডগুলি বার্ষিকভাবে স্থাপন করা হয়। গবেষণায় ১০ মিটার (৩৩ ফুট) মহিলার জন্য ৫০ বছর এবং ৯.৯ মিটার পুরুষের জন্য ৩৫ বছর বয়স পাওয়া গেছে। মেরুদণ্ডের বৃদ্ধির ব্যান্ড এবং বন্য তিমি হাঙ্গর পরিমাপের বিভিন্ন গবেষণায় তাদের জীবনকাল ~৮০ বছর এবং ~১৩০ বছর পর্যন্ত অনুমান করা হয়েছে।
প্রমাণ দেখায় যে জীবনের প্রাথমিক পর্যায়ে পুরুষরা মহিলাদের তুলনায় দ্রুত বৃদ্ধি পায় কিন্তু শেষ পর্যন্ত ছোট আকারে পৌঁছায়। তিমি হাঙ্গর দেরিতে যৌন পরিপক্কতা প্রদর্শন করে। মুক্ত-সাঁতার কাটা তিমি হাঙরের দিকে তাকিয়ে থাকা একটি গবেষণায় পুরুষদের পরিপক্কতার বয়স অনুমান করা হয়েছে ~২৫ বছর।
তিমি হাঙ্গরের ছানা দেখা যায়নি, তবে সেন্ট হেলেনায় দুবার মিলন দেখা গেছে। ২০১৯ সালে অস্ট্রেলিয়ায় বিমানের মাধ্যমে নিঙ্গালু রিফের কাছে তিমি হাঙরের মধ্যে এই প্রজাতির সঙ্গম প্রথমবারের মতো চিত্রায়িত হয়েছিল, যখন একটি বড় পুরুষ একটি ছোট, অপরিণত মহিলার সাথে সঙ্গম করার ব্যর্থ চেষ্টা করেছিল।
১৯৯৬ সালের জুলাই মাসে একটি ~১০.৬ মিটার (35 ft) মহিলার ক্যাপচার যা ~৩০০ টি বাচ্চার সাথে গর্ভবতী ছিল তা নির্দেশ করে যে তিমি হাঙ্গরগুলি ওভোভিভিপারাস। ডিমগুলি দেহে থাকে এবং স্ত্রীরা ৪০ থেকে ৬০ সেমি (১৬ থেকে ২৪ ইঞ্চি) লম্বা হয়। প্রমাণগুলি ইঙ্গিত দেয় যে হাঙ্গরছানাগুলি একবারে জন্মগ্রহণ করে না, বরং মহিলারা একটি মিলন থেকে শুক্রাণু ধরে রাখে এবং দীর্ঘ সময়ের জন্য হাঙ্গরছানাগুলোর একটি স্থির প্রবাহ তৈরি করে।
৭ মার্চ ২০০৯-এ, ফিলিপাইনের সামুদ্রিক বিজ্ঞানীরা আবিষ্কার করেন যে তিমি হাঙরের সবচেয়ে ছোট জীবন্ত নমুনা বলে বিশ্বাস করা হয়। মাত্র ৩৮ সেন্টিমিটার (১৫ ইঞ্চি) পরিমাপের অল্প বয়স্ক হাঙ্গরটিকে ফিলিপাইনের পিলার, সোরসোগনের একটি সমুদ্র সৈকতে একটি বাঁকের সাথে লেজ বাঁধা অবস্থায় পাওয়া গিয়েছিল এবং তাকে বনে ছেড়ে দেওয়া হয়েছিল। এই আবিষ্কারের উপর ভিত্তি করে, কিছু বিজ্ঞানী আর বিশ্বাস করেন না যে এই এলাকাটি শুধুমাত্র একটি খাদ্যের জায়গা; এই সাইট একটি জন্মভূমি হতে পারে, পাশাপাশি. তরুণ তিমি হাঙ্গর এবং গর্ভবতী মহিলা উভয়কেই দক্ষিণ আটলান্টিক মহাসাগরের সেন্ট হেলেনার জলে দেখা গেছে, যেখানে গ্রীষ্মকালে অসংখ্য তিমি হাঙর দেখা যায়।
সালাদ
সালাদ একটি জনপ্রিয় মিশ্র খাবার যা প্রধানত ফল এবং কাঁচা সবজি দিয়ে তৈরি করা হয়। বাংলাদেশে প্রধানত শসা, গাজর, টমেটো ইত্যাদি দিয়ে সালাদ তৈরি করা হলেও পৃথিবীজুড়ে সালাদের জন্য বিভিন্ন উপকরণ ব্যবহার করা হয়। এনসাইক্লোপিডিয়া ব্রিটানিকা অনুসারে সালাদ বলতে সবুজ সালাদ, সবজি সালাদ, পাস্তা বা ডালের সালাদ, মাংস ও সামুদ্রিক খাদ্যের মিশ্র সালাদসহ বিভিন্ন প্রকারের খাদ্য বোঝায়  । সালাদ মুলত বিভিন্ন ঠান্ডা অথবা গরম খাদ্যের এবং কাঁচা সবজি ও ফলের মিশ্রণ।
সালাদের প্রকারভেদ
সালাদ বিভিন্ন ধরনের হতে পারে। তেল, চর্বিযুক্ত খাবারের সাথে সালাদ পরিবেশন করা হয়। বিভিন্ন সামাজিক অনুষ্টানে সালাদ একটি সাধারণ, জনপ্রিয় ও প্রয়োজনীয় খাদ্যপদ। সালাদের এই প্রকারভেদের মধ্যে আছে সবজি সালাদ, নানা প্রকার টক মিষ্টি ফলের সালাদ, মাংশ সালাদ ইত্যাদি।
সবুজ সালাদ
নানা প্রকার সবুজ বা নরম পাতা জাতীয় সবজির মিশ্রনে এই সালাদ হয়। এই সালাদে কোনো প্রকার আমিষের মিশ্রণ থাকে না। সবুজ সালাদে বাঁধাকপি, ফুলকপি, ক্যাপসিকাম, রসুন, পেঁয়াজ, গাজর ইত্যাদি।
ফলের সালাদ
মৌসুমি ফল দিয়ে এই সালাদ তৈরি হয়।
ক্ষেত্রীয় গ্রামীণ ব্যাঙ্ক
ক্ষেত্রীয় গ্রামীণ ব্যাঙ্ক (Regional Rural Bank; সংক্ষেপে: RRB) ভারতের একপ্রকারের ব্যাঙ্ক ব্যবস্থা। ১৯৭৬ সালের ক্ষেত্রীয় গ্রামীণ ব্যাঙ্ক আইনের অধীনে ক্ষেত্রীয় গ্রামীণ ব্যাঙ্ক বা আঞ্চলিক গ্রামীণ ব্যাঙ্ক স্থাপনের প্রক্রিয়া আরম্ভ হয়। একটি বা একাধিক প্রশাসনিক জেলা এলাকার, সামগ্রিকভাবে একধরনের অর্থনৈতিক বাতাবরণের একটি অঞ্চল নিয়ে এক-একটি ক্ষেত্রীয় গ্রামীণ ব্যাঙ্ক বা আঞ্চলিক গ্রামীণ ব্যাঙ্ক স্থাপন করা হয়। অঞ্চলটির অগ্রণী ব্যাঙ্ক (Lead Bank)-এর পোষকতায় স্থাপন করা ক্ষেত্রীয় গ্রামীণ ব্যাঙ্ক বা আঞ্চলিক গ্রামীণ ব্যাঙ্কগুলির মূলধন গঠনে ভারতের কেন্দ্রীয় সরকারের ৫০%, রাজ্য সরকারের ১৫% এবং পোষক ব্যাঙ্কের ৩৫% অংশ থাকে। প্রাথমিকভাবে প্রশাসনিক দিক পোষক ব্যাঙ্কটিই পরিচালনা করত, যদিও পরে এটি স্বায়ত্বশাসিত হয়।
ইতিহাস
১৯৬৯ সালে ভারতে ব্যাঙ্কশিল্প রাষ্ট্রীয়করণ হয়। আগে সকল ব্যাঙ্ক বেসরকারী তথা ব্যক্তিগত খণ্ডের ছিল। ব্যবসায়িক দিকের অগ্রাধিকারের দৃষ্টিভঙ্গিও লাভকেন্দ্রিক ছিল। দেশের সমগ্র অর্থনীতি গ্রামীণ তথা কৃষিভিত্তিক হওয়ার সত্ত্বেও, গ্রামীণ অর্থনীতির ক্ষেত্রটি অসংগঠিত হওয়ার জন্য বিপদ সংকুল তথা অনিশ্চিত। ফলত সদ্য রাষ্ট্রায়ত্ত ব্যাঙ্কসমূহ গ্রাম্যক্ষেত্রে, ফলপ্রসূভাবে যেতে মানসিকভাবে বেশি আগ্রহী ছিল না। এদিকে তখন সরকারের হাতে ব্যাপক গ্রামীণ উন্নয়নের দায়িত্ব। এমন পরিপ্রেক্ষিতে কেবল গ্রামকেই কার্যক্ষেত্র হিসাবে নিয়ে ১৯৭৬ সালের ক্ষেত্রীয় গ্রামীণ ব্যাঙ্ক আইনের অধীনে ক্ষেত্রীয় গ্রামীণ ব্যাঙ্ক বা আঞ্চলিক গ্রামীণ ব্যাঙ্ক স্থাপনের প্রক্রিয়া আরম্ভ হয়।
৯৬৬
৯৬৬ গ্রেগরীয় বর্ষপঞ্জির একটি সাধারণ বছর।
ইয়র্ক
ইয়র্ক হল ইংল্যান্ডের ওউস ও ফস নদীর সঙ্গমস্থলে একটি ক্যাথেড্রাল শহর ও একক কর্তৃত্ব এলাকা। শহরটিতে দীর্ঘস্থায়ী ভবন ও কাঠামো রয়েছে, যেমন একটি মিনিস্টার, দুর্গ ও প্রাচীন শহরের প্রাচীর।
এটি ঐতিহাসিক ইয়র্কশায়ারের কাউন্টি শহর এবং কাউন্টির কাউন্সিল ও রাইডিংয়ের বাইরে একটি কাউন্টি কর্পোরেট ছিল। সিটি অব ইয়র্ক কাউন্সিল হল পুরানো শহরের সীমানার বাইরের আশেপাশের শহর ও গ্রামীণ এলাকায় সমস্ত স্থানীয় পরিষেবা ও সুবিধা প্রদানকারী একটি একক কর্তৃপক্ষ। শহরটি আনুষ্ঠানিক উত্তর ইয়র্কশায়ারে এবং লিডস শহর অঞ্চলের একটি অ-গঠিত সদস্য।
শহরটির জনসংখ্যা ২০১১ সালের আদমশুমারিতে ১,৫৩,৭১৭ জন ছিল [8] এবং এটি ইয়র্কশায়ার ও হাম্বার অঞ্চলে অবস্থিত। শহর থেকে পরিচালিত একক কর্তৃপক্ষ জেলাটির আনুমানিক জনসংখ্যা ২০১৯ সালের মাঝামাঝিতে ২,১০,৬১৮ জন ছিল, যেটি ইংল্যান্ডের ৮৭তম জনবহুল জেলা।
প্রারম্ভিক ইতিহাস
প্রত্নতাত্ত্বিক প্রমাণ ইঙ্গিত করে, যে মেসোলিথিক লোকেরা ৮০০০ থেকে ৭০০০ খ্রিস্টপূর্বাব্দের মধ্যে ইয়র্ক অঞ্চলে বসতি স্থাপন করেছিল, যদিও তাদের বসতি স্থায়ী বা অস্থায়ী ছিল কিনা তা জানা যায়নি। রোমানদের ব্রিটেনের বিজয়ের সময়, এলাকাটি রোমানদের কাছে ব্রিগেন্টস নামে পরিচিত একটি উপজাতির দখলে ছিল। ব্রিগ্যান্টিয়ান উপজাতীয় এলাকা প্রাথমিকভাবে একটি রোমান ক্লায়েন্ট রাজ্যে (খদ্দের রাজ্য) পরিণত হয়েছিল, কিন্তু পরে উপজাতির নেতারা আরও প্রতিকূল হয়ে ওঠে এবং রোমান নবম সৈন্যদলকে হাম্বারের উত্তরে ব্রিগ্যান্টিয়ান অঞ্চলে পাঠানো হয়।
বিজয়ের পর
নরম্যানদের ইংল্যান্ড বিজয় দুই বছর পর, ১০৬৮ সালে ইয়র্কের লোকেরা বিদ্রোহ করে। প্রাথমিকভাবে তারা সফল হয়েছিল, কিন্তু দিগ্‌বিজয়ী উইলিয়ামের আগমনে বিদ্রোহ দমন করা হয়েছিল। উইলিয়াম তৎক্ষণাৎ একটি ঢিবি উপর একটি কাঠের দুর্গ তৈরি করেছিলেন। আরেকটি বিদ্রোহের পর, ১০৬৯ সালে রাজা ওউস নদীর ধারে আরেকটি কাঠের দুর্গ তৈরি করেন।
জনসংখ্যা
২০১১ সালে যুক্তরাজ্যের আদমশুমারির সময় ইয়র্ক শহরাঞ্চলের (বিল্ট-আপ এলাকা) জনসংখ্যা ১,৫৩,৭১৭ জন ছিল, যা ২০০১ সালে ১,৩৭,৫০৫ জনের তুলনায় ১৬,২১২ জন বেশি ছিল। সিটি অব ইয়র্কের (স্থানীয় কর্তৃপক্ষ) জনসংখ্যা ১,৯৮,০৫১ জন ছিল এবং এর জাতিগত বিন্যাসে ৯৪.৩% শ্বেতাঙ্গ, ১.২% মিশ্র, ৩.৪% এশীয় ও ০.৬% কৃষ্ণাঙ্গ ছিল। ইয়র্কে বয়স্কদের জনসংখ্যা (যাদের বয়স ৬৫ বছর বা তার বেশি) ১৬.৯% ছিল, তবে মাত্র ১৩.২% অবসরপ্রাপ্ত হিসাবে তালিকাভুক্ত ছিল।
ধর্ম
ইয়র্কে অ-খ্রিস্টান ধর্ম অনুসরণকারীদের শতাংশ ইংল্যান্ডের জাতীয় গড় থেকে কম ছিল। "কোন ধর্ম নেই" হিসাবে শ্রেণিবদ্ধ করা ব্যাক্তিদের জাতীয় গড় থেকে বেশি। ইয়র্কে ২০১১ সালের আদমশুমারি অনুযায়ী সবচেয়ে বেশি খ্রিস্টধর্মের অনুসারী রয়েছে, ৫৯.৫% বাসিন্দাকে খ্রিস্টান হিসাবে নথিভুক্ত করা হয়েছে।
ইয়র্কের একাধিক গীর্জা রয়েছে, ইয়র্কের বেশিরভাগ বর্তমান গীর্জা মধ্যযুগীয় সময়ে নির্মিত হয়েছিল। মিনিস্টারের পিছনের দিকে সেন্ট উইলিয়াম'স কলেজ ও গুডরামগেটের কাছে বেডার্ন হল হল ইয়র্ক মিনিস্টারের ক্যাননদের প্রাক্তন আবাসস্থল।
ইয়র্কে ৩৩ টি সক্রিয় অ্যাংলিকান গীর্জা রয়েছে, যা ইয়র্কের আর্চবিশপ ও ইয়র্ক মিনিস্টার, মাদার গীর্জা এবং চার্চ অব ইংল্যান্ড ও ইয়র্কের ডায়োসিসের উত্তর প্রদেশের প্রশাসনিক কেন্দ্র। ইয়র্ক রোমান ক্যাথলিক ডায়োসিস অব মিডলসব্রোতে অবস্থিত, এখানে আটটি রোমান ক্যাথলিক গীর্জা এবং বিভিন্ন ক্যাথলিক ধর্মীয় আদেশ রয়েছে।
শিক্ষা
ইয়র্ক বিশ্ববিদ্যালয়ের প্রধান ক্যাম্পাস শহরের দক্ষিণ প্রান্তে হেসলিংটনে অবস্থিত। প্রত্নতত্ত্ব এবং অষ্টাদশ শতাব্দীর অধ্যয়ন ও মধ্যযুগীয় অধ্যয়ন বিভাগ জন্য স্নাতক কেন্দ্রসমূহ শহরের কেন্দ্রস্থলে ঐতিহাসিক রাজার ম্যানরতে অবস্থিত। এটি ২০০৬ সাল পর্যন্ত বিশ্ববিদ্যালয়ের মর্যাদা প্রাপ্ত ইয়র্কের একমাত্র প্রতিষ্ঠান ছিল, তবে ২০০৬ সালে আরও কেন্দ্রীয়ভাবে অবস্থিত লিডস বিশ্ববিদ্যালয়ের একটি সাবেক স্বায়ত্তশাসিত কলেজ কলেজ অব রিপন অ্যান্ড ইয়র্ক সেন্ট জন ইয়র্ক সেন্ট জন ইউনিভার্সিটি নামে পূর্ণ বিশ্ববিদ্যালয়ের মর্যাদা অর্জন করেছিল। লিডসে স্থানান্তরিত আগে শহরটিতে আইন বিশ্ববিদ্যালয়ের একটি শাখার অবস্থান ছিল। ইয়র্ক বিশ্ববিদ্যালয়ের অধীনে হাল ইয়র্ক মেডিকেল স্কুল নামে একটি চিকিৎসা বিদ্যালয় রয়েছে।
সিন্ট্যাকটিক স্ট্রাকচারস
সিনট্যাক্‌টিক স্ট্রাকচার্স (মূল ইংরেজি নাম Syntactic Structures) ভাষাবিজ্ঞানের একটি গুরুত্বপূর্ণ গ্রন্থ, যার লেখক মার্কিন ভাষাবিজ্ঞানী নোম চম্‌স্কি। বইটি ১৯৫৭ সালে সর্বপ্রথম প্রকাশিত হয়। বইটিতে প্রথমবারের মত রূপান্তরমূলক উৎপাদনশীল ব্যাকরণ নামক ধারণাটিকে উপস্থাপন করা হয়। বাক্যতাত্ত্বিক (অর্থাৎ বাক্যের কাঠামো সংক্রান্ত) গবেষণার  ক্ষেত্রে চম্‌স্কি-প্রস্তাবিত এই পন্থাটি ছিল সম্পূর্ণ বিধিসম্মত (অর্থাৎ বিভিন্ন চিহ্ন, সূত্র ও তাদের নিপূণ ব্যবহারভিত্তিক)। এই পদ্ধতিটির ভিত্তিতে রয়েছে কিছু পদগুচ্ছ কাঠামো সূত্র। এই সূত্রগুলি একটি বাক্যকে একাধিক ক্ষুদ্রতর অংশে ভাগ করে ফেলে। চম্‌স্কি এরপর এই সূত্রগুলিকে এক নতুন ধরনের সূত্রের সাথে সংযুক্ত করেন, যাদের নাম “রূপান্তর”। এই পদ্ধতিটি বিভিন্ন ধরনের বাক্যিক সংগঠন বা কাঠামো উৎপাদন করতে পারে। চম্‌স্কির লক্ষ্য হল এই সীমিত সংখ্যক সূত্রের গুচ্ছ ব্যবহার করে যেকোন প্রদত্ত মানবভাষার সমস্ত এবং কেবলমাত্র ব্যাকরণশুদ্ধ বাক্যগুলি “উৎপাদন” করা।
সিনট্যাক্‌টিক স্ট্রাকচার্স ছিল চম্‌স্কির প্রথম গ্রন্থ। এই একক রচনাটি আকারে ছোট, এর পৃষ্ঠাসংখ্যা একশ’র খানিকটা বেশি। চম্‌স্কি বইটি ভাষাবিজ্ঞানের বিশেষজ্ঞদের জন্য রচনা করেন। মার্কিন যুক্তরাষ্ট্রের ম্যাসাচুসেটস ইন্সটিটিউট অফ টেকনলজি বিশ্ববিদ্যালয়ে স্নাতক পর্যায়ের শিক্ষার্থীদের একটি কোর্সে পড়ানোর জন্য তিনি যে পাঠগুলি তৈরি করেন, সেগুলির উপর ভিত্তি করেই তিনি বইটি লেখেন। বইটিতে লেখা একটি বহুচর্চিত উক্তি হল “কালার্‌লেস গ্রিন আইডিয়াজ স্লিপ ফিউরিয়াসলি” (Colorless green ideas sleep furiously) অর্থাৎ “বর্ণহীন সবুজ ধারণাগুলি প্রচন্ড রেগে ঘুমায়”। এই ইংরেজি বাক্যটির কোন পরিষ্কার অর্থ নেই। কিন্তু কেবল ব্যাকরণের দৃষ্টিকোণ থেকে একজন মাতৃভাষী ইংরেজি বক্তার কাছে এটিকে একটি শুদ্ধ বাক্য বলে মনে হয়। চম্‌স্কির কাছে তাই বাক্যতত্ত্বের গবেষণা শব্দার্থতত্ত্বের গবেষণা থেকে স্বাধীন একটি বিষয়।
চম্‌স্কি যখন সিনট্যাক্‌টিক স্ট্রাকচার্স লেখেন, তখনও তিনি শিক্ষায়তনিক অঙ্গনে তেমন পরিচিত হয়ে ওঠেননি। মুটোঁ নামেক একটি ক্ষুদ্র ওলন্দাজ প্রকাশনা সংস্থা বইটি বাজারে বের করে। তা সত্ত্বেও এই সূক্ষ্ম, জটিল ও গভীর বিষয়বস্তুসমৃদ্ধ বইটি শুরুতে ব্যাপক সমাদর পায়। এমনকি তৎকালীন ভাষা বিষয়ক গবেষণার ঐতিহ্যে বইটিকে একটি অন্যতম সংযোজন হিসেবে স্বাগত জানানো হয়। কিন্তু শীঘ্রই বইটির সাহসী নতুন ধারণাগুলির জন্য প্রতিষ্ঠিত ও বয়স্ক ভাষাবিজ্ঞানীরা এর নেতিবাচক সমালোচনা করতে শুরু করেন। তাদের বিপরীতে তরুণ নবীন ভাষাবিজ্ঞানীরা চম্‌স্কির গবেষণাপদ্ধতিকে উৎসাহের সাথে গ্রহণ করেন। ফলে বিংশ শতাব্দীর দ্বিতীয় ভাগে এসে ভাষাবিজ্ঞান শাস্ত্রের মোড় ঘুরে যায়। এরপর থেকে বাক্যতত্ত্বকে কেন্দ্রে রেখে ভাষার বিধিসম্মত তত্ত্ব নির্মাণের কাজ অনেক স্বাভাবিক একটি কাজে পরিণত হয়। ভাষা গবেষণার এই ধারাতে ভাষিক বক্তার আচরণের পরিবর্তে বক্তার মনের মাঝে ভাষার অবস্থানকে অনেক বেশি গুরুত্ব দেওয়া হয়েছে।
সিনট্যাক্‌টিক স্ট্রাকচার্স ভাষাবিজ্ঞানের বাইরে জ্ঞানের বেশ কিছু ক্ষেত্রে প্রভাব বিস্তার করেছে। বিশেষ করে দর্শন, মনোবিজ্ঞান এবং বোধনবিজ্ঞানসমূহের উপর বইটি গভীর প্রভাব ফেলে। এছাড়া কম্পিউটার বিজ্ঞান ও স্নায়ুবিজ্ঞানের উপরও বইটিতে বর্ণিত তত্ত্ব প্রভাব ফেলতে সক্ষম হয়। কোনও কোনও বিশেষজ্ঞ চম্‌স্কির তত্ত্ব নিয়ে প্রশ্ন তুলেছেন। তাদের মতে ভাষাকে একটি আদর্শ সংশ্রয় বা ব্যবস্থা হিসেবে বর্ণনা করাটা ভুল। অন্যান্য বিশেষজ্ঞরা মনে করেন চমস্কির তত্ত্বে উপাত্ত সংগ্রহ ও পরীক্ষা-নিরীক্ষাকে যথেষ্ট মূল্য দেওয়া হয়নি। এ সত্ত্বেও ২১শ শতকের শুরুতে এসে ভাষাবিজ্ঞানী ও অন্যান্য পর্যালোচকেরা উভয়েই বইটির প্রশংসা করেন। তারা বইটিকে বিংশ শতাব্দীর অন্যতম গুরুত্বপূর্ণ গবেষণাগ্রন্থ হিসেবে স্বীকৃতি দেন।
বিষয়বস্তু
সিন্ট্যাকটিক স্ট্রাকচার্স বইতে চম্স্কি‌ ভাষাবিজ্ঞানগত কাঠামোর একটি বিধিসম্মত তত্ত্ব তৈরী করতে চেয়েছেন। তিনি সুস্পষ্ট সূত্র প্রয়োগ করে সুনির্দিষ্ট আদল (model) নির্মাণের উপর জোর দিয়েছেন।
ব্যাকরণের গ্রহণযোগ্যতা
চমস্কি লিখেছেন যে তার মুখ্য চিন্তা ব্যাকরণের গ্রহণয়োগ্যতার সমস্যা নিয়ে। একটি ভাষার ব্যাকরণকে তিনি সেই ভাষার একটি সঠিক তত্ত্ব হিসেবে সংজ্ঞায়িত করেছেন। ভাষাবিজ্ঞানের উদ্দেশ্যকে তিনি প্রাকৃতিক বিজ্ঞানের কর্মপদ্ধতির সমান্তরালে বর্ণনা করেছেন। তিনি বলেছেন যে, যে কোনও বৈজ্ঞানিক তত্ত্ব কিছু সংখ্যক পর্যবেক্ষণের উপর ভিত্তি করে তৈরী হয়। সেই তত্ত্ব ওই পর্যবেক্ষণগুলির মধ্যে সম্পর্ক স্থাপনের চেষ্টা করে এবং নতুন ঘটনার ভবিষ্যদ্বাণী করে। এই দুটি কাজই করা হয় কিছু অনুমিতিনির্ভর সংগঠন (Hypothetical construct হাইপোথেটিক্যাল কনস্ট্রাক্ট) (যেমন পদার্থবিজ্ঞানে, ভর, ইলেক্ট্রন, ইত্যাদি) দ্বারা কিছু সাধারণ সূত্র গঠনের মাধ্যমে। সেইরকম, ইংরেজি ভাষার ব্যাকরণ কিছু সীমিত উচ্চারণের (পর্যবেক্ষণ) উপর নির্ভর করে তৈরী এবং এতে ইংরেজির কিছু বিশেষ ধ্বনিমূল (ফোনিম বা ধ্বনিসমষ্টি), পদসমষ্টি, বাক্য ইত্যাদি দ্বারা নির্মিত কিছু নির্দিষ্ট ব্যাকরণগত নিয়মাবলি (সূত্র) থাকবে। এই নিয়মগুলি যেমন সেই ভাষায় ব্যবহৃত বাক্যগুলির পারস্পরিক গঠনগত সম্পর্ক প্রকাশ করবে, তেমনি অসীম বা অর্নিদিষ্ট সংখ্যক বাক্য যা এখনও উচ্চারিত হয়নি সেগুলোরও ভবিষ্যদ্বাণী করবে। কোন একটি ভাষায় ব্যবহৃত সসীম উচ্চারণগুলিকে তিনি পর্যবেক্ষণের সাথে তুলনা করেছেন এবং ব্যাকরণিক নিয়মগুলিকে সূত্রের সঙ্গে তুলনা করেছেন, যে সুত্রগুলি ধ্বনিমূল, পদসমষ্টি ইত্যাদি বিভিন্ন অনুমিতিনির্ভর সংগঠনের মাধ্যমে বর্ণনা করা হয়।
চমস্কির মতে ব্যাকরণের গ্রহণয়োগ্যতার জন্য প্রয়োজন বাহ্যিক পর্যাপ্ততা, সাধারণীকরণ এবং এরকম আরও কিছু শর্তাবলী পূরণ করা। বাহ্যিক পর্যাপ্ততার উদাহরণ হিসেবে তিনি বলেছেন যে উপযুক্ত ব্যাকরণের দ্বারা উৎপাদিত বাক্যগুলিকে অবশ্যই সেই ভাষাকে মাতৃভাষা হিসেবে ব্যবহারকারী (নেটিভ স্পিকার) -দের কাছে গ্রহণোপযোগী হতে হবে। সাধারণীকরণ বলতে তিনি বুঝিয়েছেন যে, কোন ভাষার ব্যাকরণ একটি নির্দিষ্ট ভাষাবিজ্ঞানভিত্তিক পরিকাঠামোর অনুসারে হবে, যেখানে ফোনেম এবং ফ্রেজ কে কোনো নির্দিষ্ট ভাষার উপর নির্ভর না করেই সংজ্ঞায়িত করা হবে, অর্থাৎ ব্যাকরণকে ভাষামুক্ত স্বনির্ভর হতে হবে।
কোন এক ভাষার লেখা বা উচ্চারণ সমষ্টির জন্য কোন ব্যাকরণটি বেশি ভাল - এই প্রশ্নের উত্তরে চমস্কি বেশি প্রাধান্য দিয়েছেন বিচার পদ্ধতিকে (যা উপর্যুক্ত শর্তাবলীর উপর ভিত্তি করে সবথেকে সম্ভাবনাময় উপযোগী ব্যাকরণটি নির্ধারণ করে)। তিনি স্ট্রাকচারাল লিঙ্গুইস্টিক বা গঠনমূলক ভাষাবিজ্ঞানে ব্যবহৃত ডিসকভারি প্রসেডিয়র অর্থাৎ আবিষ্কার পদ্ধতি (যা সয়ংক্রিয়ভাবে একটি ভাষার লেখাসমষ্টি থেকে সঠিক ব্যাকরণটি বা গ্রামারটি উৎপাদন বা সৃষ্টি করে) অথবা ডিসিশন প্রসেডিয়র অর্থাৎ সিদ্ধান্ত পদ্ধতি (যা একটি ভাষাতে প্রাপ্ত প্রতিযোগী ব্যাকরণসমূহের মধ্যে থেকে সয়ংক্রিয়ভাবে সবথেকে কার্যকরী গ্রামারটিকে চিহ্নিত করে) - এই দুই পদ্ধতির থেকে বিচার পদ্ধতিকে বেশি উপযোগী মনে করেন।
ব্যাকরণসম্মত বাক্য
চমস্কির মতে একটি ভাষা L-র ভাষাবিজ্ঞানভিত্তিক বা লিঙ্গুইস্টিক বিশ্লেষণের মূল উদ্দেশ্য হল ওই ভাষার গ্রামাটিক্যাল সিকোয়েন্স বা ব্যাকরণসম্মত বাক্যসমুহকে অগ্রামাটিক্যাল বাক্য থেকে আলাদা করা এবং ওই গ্রামাটিক্যাল বাক্যগুলিকে নিরীক্ষণ করা। গ্রামাটিক্যাল বলতে তিনি নেটিভ স্পিকারদের কাছে গ্রহণযোগ্যতাকেই নির্দেশ করেছেন।   কোন একটি ভাষা L-এর ব্যাকরণকে তিনি এমন একটি যন্ত্র বলেছেন যা L-এর সমস্ত গ্রামাটিক্যাল পদবিন্যাস বা সিকোয়েন্সগুলি উৎপাদন করবে এবং অগ্রামাটিক্যাল কিছু তৈরী করবে না ।  গ্রামাটিক্যালিটির ভিত্তি নিয়ে আরও বিশ্লেষণ করতে গিয়ে চমস্কি তিনটি উপায়ের কথা বলেছেন যেগুলি একটি বাক্যের গ্রামাটিক্যাল হওয়া বা না হওয়া নির্ধারণ করতে পারে না, যথা, ১) বাক্যটি লেখাসামগ্রীতে পাওয়া যায়, ২) বাক্যটি অর্থপূর্ণ এবং ৩) বাক্যটি পরিসংখ্যানগত ভাবে সম্ভাব্য। উদাহরণ হিসেবে তিনি একটি বাক্য উল্লেখ করেছেন, কালারলেস গ্রীন আইডিয়াস স্লিপ ফিউরিয়াসলি, যা গ্রামাটিক্যাল অথচ আগে কোন লেখাতে পাওয়া যায় নি, বাক্যটি অর্থপূর্ণ নয় এবং পরিসংখ্যানগতভাবে সম্ভাব্যও নয়।
চমস্কি এই সিদ্ধান্তে উপনীত হয়েছেন যে, ব্যাকরণ হল সয়ংসম্পূর্ণ ও অর্থ থেকে স্বাধীন, এবং সম্ভাবনাভিত্তিক আদলগুলি বাক্যিক গঠনপ্রণালীর মূল সমস্যাগুলিতে তেমন কোনও আলোকপাত করে না।
ব্যাকরণের আদল
যদি ধরে নেওয়া যায় যে, একটি ভাষার এক গুচ্ছ ব্যাকরণসম্মত বাক্য দিয়ে দেওয়া হয়েছে, তাহলে এরপর চমস্কি যেটা করেন সেটা হল তিনি সেই যন্ত্র বা আদল গঠন করার চেষ্টা করেন যা ওই উচ্চারণ বা কথাগুলোকে যথার্থভাবে বর্ণনা করতে পারে। এর উদ্দেশ্যে তিনি প্রথমে আলোচনা করেছেন সসীম অবস্থা ব্যাকরণ (ফাইনাইট স্টেট গ্রামার) নিয়ে, যেটি একটি যোগাযোগ তত্ত্বভিত্তিক (কমিউনিকেশন থিওরিটিক) আদল, যেখানে ভাষা একটি সসীম অবস্থা মার্কভ প্রক্রিয়া (ফাইনাইট স্টেট মার্কভ প্রসেস), যেখানে ভাষার বাক্যগঠন প্রক্রিয়াকে একটি যন্ত্রের এক অবস্থা থেকে পরবর্তী অবস্থাতে গমনের মাধ্যমে বর্ণনা করা হয়। তারপর তিনি আলোচনা করেছেন ফ্রেজ স্ট্রাকচার গ্রামার বা পদবিন্যাসের গঠনসম্পর্কিত ব্যাকরণ নিয়ে, যে মডেলটি বাক্যের পদবিভাজনের (কনস্টিটুয়েন্ট অ্যানালিসিসের) উপর ভিত্তি করে বানানো। তিনি দেখান যে দুটো আদলই ভাষাবিশ্লেষণের জন্য অপর্যাপ্ত এবং তিনি বাক্যতত্ত্বের উপর তার নিজস্ব একটি বিধিসম্মত নিয়মনিষ্ঠ তত্ত্ব (ফর্মাল থিওরি) নিবেদন করেন, যাকে বলা হয় রূপান্তমূলক উৎপাদনশীল ব্যাকরণ (ট্টান্সফর্মেশনাল জেনেরেটিভ গ্রামার), যা ফ্রেজ স্ট্রাকচার বা পদবিন্যাস গঠন ও ব্যাকরণগত রূপান্তরের (গ্রামাটিক্যাল ট্রান্সফর্মেশন) সম্মিলন।
যেকোন রূপান্তরমূলক ব্যাকরণের (ট্রান্সফর্মেশনাল গ্রামারের) তিনটি সহজাত ব্যবস্থা আছে, যথা ফ্রেজ স্ট্রাকচার নিয়মাবলী, রূপান্তরমূলক (ট্রান্সফর্মেশনাল) নিয়মাবলী এবং রূপধ্বনিভিত্তিক (মরফোফোনেমিক) নিয়মাবলী। ফ্রেজ স্ট্রাকচার নিয়মাবলী ব্যবহার করা হয় ব্যাকরণগত শ্রেণী বা গ্রামাটিক্যাল ক্যাটেগরি সম্প্রসারনের জন্য ও প্রতিস্থাপনের জন্য। এগুলির প্রয়োগের ফলে এক সারি মরফিম (পদ, ওয়ার্ড) তৈরী হয়। একটি ট্রান্সফর্মেশনাল বা রূপান্তরমূলক নিয়ম একসারি মরফিম ও তাদের মধ্যবর্তী কাঠামোর উপর কাজ করে এবং সেটিকে একটি নতুন সারিতে ও নতুন কাঠামোতে রূপান্তরিত করে। এটি মূল সারিটির পুনর্বিন্যাস করতে পারে অথবা কোন মরফিম যুক্ত বা বিযুক্ত করতে পারে। রূপান্তরমূলক নিয়ম দুধরনের হয়, অবলিগেটরি বা বাধ্যতামূলক এবং অপশনাল বা ঐচ্ছিক। বাধ্যতামূলক রূপান্তরমূলক নিয়ম যখন ফ্রেজ স্ট্রাকচারের প্রান্তিক বা অন্তিম মরফিম সারি বা টারমিনাল স্ট্রিংগুলিতে প্রয়োগ করা হয় তখন সেই ভাষার কার্নেল সমূহ তৈরি হয়, যেগুলি সহজ, অ্যাকটিভ বা কর্ত্তৃবাচক, ঘোষণামূলক বা ডীক্লেরাটিভ এবং সম্মতিবাচক হ্যাঁ-সূচক বা অ্যাফার্মেটিভ বাক্য। জটিল, প্যাসিভ বা কর্মবাচক, নেতিবাচক ও  প্রশ্নোবাচক বাক্য গঠন করতে গেলে এক বা একাধিক ঐচ্ছিক রূপান্তরমূলক নিয়ম একটি নির্দিষ্ট ক্রমানুসারে কার্নেল বাক্যগুলির উপর প্রয়োগ করতে হবে। সবশেষে, রূপান্তমুলক নিয়ম প্রয়োগের পরে প্রাপ্ত পদসমষ্টি বা মরফিম সারিকে মরফোফোনেমিক নিয়মাবলীর দ্বার  একসারি ফোনেম(ভাষার ধ্বনিতত্ত্বের মূলগত উপাদান)-এ পরিবর্তিত করা হয়।
সিন্ট্যাকটিক স্ট্রাকচারসে চমস্কি জেনেরটিভ বা উৎপাদনশীল বা সৃষ্টিশীল নামে একটি নতুন শব্দের প্রবর্তণ করেছেন এবং এটিকে ব্যবহার করেছেন বিশেষ প্রযুক্তিগত দৃষ্টিভঙ্গি থেকে। যখন চমস্কি বলেন যে একটি ভাষার এক গুচ্ছ সীমিত নিয়মাবলী অসীম বাক্যসমূহ জেনারেট বা সৃষ্টি করবে তখন তিনি আসলে বলতে চান যে ওই নিয়মগুলি ওই ভাষার প্রাপ্ত (বর্তমান) ও অপ্রাপ্ত (ভবিষ্যতে প্রাপ্য) সমস্ত বাক্যসমূহের পুঙ্খানুপুঙ্খ গঠনগত বর্ণনা দেবে।
জাগো
জাগো এটি একটি বাংলাদেশী ক্রীড়া ভিত্তিক রোমাঞ্চকর চলচ্চিত্র। এটির লেখক ও পরিচালক খিজির হায়াৎ খান। আদনান করিম প্রযোজিত তরুনদের ফুটবল খেলা নিয়ে নির্মিত এই চলচ্চিত্রটি ২০১০ সালের ১৫ জানুয়ারি মুক্তি পায়। এর কয়েকটি গুরুপ্তপূর্ণ চরিত্রে অভিনয় করেছেন ফেরদৌস, তারিক আনাম খান, বিন্দু, আরিফিন শুভ, রওনক হাসান, ফারুক সোবহান নাঈম ও আরোও অনেকে।  'জাগো' বাংলাদেশে ক্রীড়া নির্ভর কাহিনী ও ফুটবল নিয়ে নির্মিত প্রথম চলচ্চিত্র।
কাহিনী সংক্ষেপ
প্রতিবারের মত এবারো কুমিল্লা একাদশ এবার খেলবে ভারতের চ্যাম্পিয়ন দল ত্রিপুরা একাদশের সঙ্গে। অতীতে ত্রিপুরা কখনই কুমিল্লা একাদশের কাছে হারেনি। কুমিল্লা একাদশে শামীমের মতো মেধাবী খেলোয়াড় থাকায় তারা ত্রিপুরার বিরুদ্ধে জয়ী হওয়ার পরিকল্পনা করে। দুর্ভাগ্যজনকভাবে একটি দুর্ঘটনার কারণে হোম আর আওয়ে দুটো ম্যাচই বাতিল হয়ে যায়। একটি স্থানীয় পত্রিকায় সাক্ষাৎকার দিতে গিয়ে ত্রিপুরা একাদশ কুমিল্লা একাদশকে তাচ্ছিল্য করে। কুমিল্লা একাদশের খেলোয়াড়দের অস্তিত্ব রক্ষায় গ্রহণ করে এক নতুন চ্যালেঞ্জ- ত্রিপুরাকে হারাও। কোচবিহীন কুমিল্লা একাদশের পাশে দাঁড়ান স্বাধীন বাংলা ফুটবল দলের সাবেক খেলোয়াড় সাফু। শুরু হয় প্রস্তুতি।
নির্মাণ
পরিচালক খিজির হায়াৎ খান জাগো নির্মাণে প্রথম দিকে কোন প্রযোজক পাননি। পরবর্তীতে প্রযোজনা প্রতিষ্ঠান ইন্টারস্পিড-এর কর্ণধার সারজিল করিম ও আদনানা করিম এই চলচ্চিত্রে টাকা লগ্নী করেন। 'জাগো' নির্মাণে ২ কোটি টাকা ব্যয় হয়। ২০০৯ সালে প্রধান চিত্রগ্রহণ শুরু হয়। ৬৭দিন চিত্রগ্রহণ চলে। চলচ্চিত্রটির অধিকাংশ দৃশ্য ডিজিটাল ক্যামেরায় ধারণ করা হয়। ফুটবল খেলার দৃশ্য স্টেডিক্যামে ধারণ করা হয়েছিল। অধিকাংশ চিত্র গ্রহণ হয় ঢাকা, কুমিল্লা, কক্সবাজারের বিভিন্ন এলাকায়।
শ্রেষ্ঠাংশে
অভিনয়ের জন্য আরিফিন শুভ, রওনক, নাঈমসহ সবাইকে নিয়ে প্রায় দেড় মাস ফুটবল প্রশিক্ষণ নিয়েছিলেন।
সঙ্গীত
চলচ্চিত্রটির সঙ্গীত পরিচালনা করেন শায়ান চৌধুরী অর্ণব।
মুক্তি
২০১০ সালের ১৫ জানুয়ারি চলচ্চিত্রটি মুক্তি পায়। সেই সময় ডিজিটাল চলচ্চিত্র প্রদর্শনের জন্য বাংলাদেশে স্টার সিনেপ্লেক্স ছাড়া কোন প্রেক্ষাগৃহ ছিলনা। চলচ্চিত্রটি সিনেপ্লেক্সে টানা তিন মাস দেখানো হয়। এছাড়াও অন্যান্য প্রেক্ষাগৃহে মুক্তি দেয়ার জন্য চলচ্চিত্রটির একটি ৩৫ মিমি-তে রূপান্তরিত ফরম্যাট করা হয়েছিল।
ডেনিস বের্গকাম্প
ডেনিস বের্গকাম্প (Dennis Bergkamp) (মে ১০, ১৯৬৯) একজন বিখ্যাত ওলন্দাজ ফুটবল খেলোয়াড়। আধুনিক ফুটবলের সর্বশ্রেষ্ঠ স্ট্রাইকারদের মাঝে তিনি অন্যতম। প্রায় এক দশক তিনি বিলেতের আর্সেনাল ফুটবল দলের সাথে জড়িত ছিলেন।
১৯৯৮ সালে ফ্রান্সে অনুষ্ঠিত বিশ্বকাপের কোয়ার্টার ফাইনালে বের্গ্‌ক্যাম্প আর্জেন্টিনার বিরুদ্ধে একটি চমকপ্রদ গোল করেন যেটি বিশ্বকাপের ইতিহাসের সেরা গোলগুলির মাঝে স্থান পেয়েছে। খেলার শেষ মুহুর্তে এই গোল হল্যান্ডকে স্মরনীয় বিজয় এনে দেয়।
জান মোরো
থাম্ব|১৯৫৮ সালে মোরো
মোরোর মঞ্চ অভিনয়ের অভিষেক হয় ১৯৪৭ সালে এবং কমেদিয়া-ফ্রঁসের অন্যতম মুখ্য অভিনেত্রী হিসেবে নিজেকে প্রতিষ্ঠিত করেন। তিনি ১৯৪৯ সালে চলচ্চিত্রে ছোটখাট চরিত্রে অভিনয় শুরু করেন। তিনি ফের্নান্দেল ভেহিকল মুরত্রেস? (১৯৫০) ও জঁ গাবাঁর সাথে তুশেজ পাস উ গ্রিসবি (১৯৫৪) চলচ্চিত্রে কাজ করে পরিচিতি অর্জন করেন। তিনি লুই মাল পরিচালিত অশেন্সুর পুর লেশাফো (১৯৫৮) এবং ফ্রঁসোয়া ত্রুফো পরিচালিত জুল এ জিম (১৯৬২) ছবিতে অভিনয় করে তারকা খ্যাতি অর্জন করেন। ১৯৬০-এর দশকে সর্বাধিক খ্যাতি অর্জন করা মোরো ১৯৮০-এর দশক পর্যন্ত নিয়মিত অভিনয় করেন।
প্রারম্ভিক জীবন
মোরো ১৯২৮ সালের ২৩শে ফেব্রুয়ারি প্যারিসে জন্মগ্রহণ করেন। তার মাতা ক্যাথরিন (জন্মনাম: বাকলি) ছিলেন একজন নৃত্যশিল্পী এবং তার পিতা আনাতোল-দেসির মোরো ছিলেন একজন রেস্তোরাঁ মালিক। মোরোর পিতা ফরাসি বংশোদ্ভূত ছিলেন এবং মাতা ইংরেজ ও আংশিক আইরিশ বংশোদ্ভূত ছিলেন। তার মাতা ইংল্যান্ডের ল্যাঙ্কাশায়ারের ওল্ডহামে জন্মগ্রহণ করেন। মোরোর পিতা ক্যাথলিক ধর্মাবলম্বী এবং মাতা বিয়ের পূর্বে প্রটেস্ট্যান্ট ছিলেন ও বিয়ের পরে ক্যাথলিক ধর্মে দীক্ষিত হন।
রবার্ট ক্রিস্টিয়ানি
রবার্ট জুলিয়ান ক্রিস্টিয়ানি (Robert Christiani; জন্ম: ১৯ জুলাই, ১৯২০ - মৃত্যু: ৪ জানুয়ারি, ২০০৫) তৎকালীন ব্রিটিশ গায়ানার জর্জটাউনে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৪৭-৪৮ মৌসুম থেকে ১৯৫৩-৫৪ মৌসুম পর্যন্ত ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ব্রিটিশ গায়ানার প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী ছিলেন ‘সুগারফুট’ ডাকনামে পরিচিত রবার্ট ক্রিস্টিয়ানি।
শৈশবকাল
প্রথিতযশা ক্রিকেট পরিবার থেকে রবার্ট ক্রিস্টিয়ানির উদ্ভব ছিল। পরিবারের ছয় ভাইয়ের মধ্যে চতুর্থ হিসেবে ক্রীড়ায় সহজাত দক্ষতা প্রদর্শন করেছিলেন। প্রশিক্ষক এবং বিদ্যালয় ও ক্লাবের খেলায় স্কোর সংগ্রাহক মাতার কাছ থেকে উজ্জ্বীবিত হন। রবার্টের চেয়ে প্রায় সাত বছরের বড়ো সিরিল ক্রিস্টিয়ানি ১৯৩৩ সালে ইংল্যান্ড গমন করেন ও ১৯৩৪-৩৫ মৌসুমে ফিরতি সফরে আসা ইংল্যান্ডের বিপক্ষে চার টেস্টের সবকটিতেই অংশ নিয়েছিলেন। ১৯৩৮ সালে মাত্র ২৪ বছর বয়সে ম্যালেরিয়ায় সিরিলের প্রাণহানি ঘটে।
কিশোর অবস্থাতেই ১৯৩৯ সালে ইংল্যান্ড গমনের জন্যে মনোনয়ন পেয়েছিলেন। কিন্তু দূর্ভাগ্যজনকভাবে এ সফরে যেতে পারেননি। যুদ্ধের পর জ্যামাইকার বিপক্ষে ব্যক্তিগত সেরা ১৮১ রান তুলেন। এরফলে ১৯৪৭-৪৮ মৌসুমে গাবি অ্যালেনের নেতৃত্বাধীন ইংল্যান্ড বিপক্ষে খেলার জন্য মনোনীত হন।
প্রথম-শ্রেণীর ক্রিকেট
১৯৩৮-৩৯ মৌসুম থেকে ১৯৫৩-৫৪ মৌসুম পর্যন্ত রবার্ট ক্রিস্টিয়ানির প্রথম-শ্রেণীর খেলোয়াড়ী জীবন চলমান ছিল। ২২ টেস্টে অংশ নিয়ে ২৬.৩৫ গড়ে রান তুলেছেন। তবে, প্রথম-শ্রেণীর খেলায় ১২ সেঞ্চুরি সহযোগে ৪০.৫০ গড়ে ৫,১০৩ রান সংগ্রহ করে স্বীয় যোগ্যতার সাথে একাত্মতা পোষণ করেছেন।
১৯৪০-এর দশকে বার্বাডোস, ব্রিটিশ গায়ানা ও ত্রিনিদাদের বিপক্ষে শুভেচ্ছা ক্রীড়াগুলোয় স্বল্প কয়েকজন ব্যাটসম্যানের মধ্যে তাকে নিয়মিতভাবে খেলতে দেখা যেতো।
আন্তর্জাতিক ক্রিকেট
সমগ্র খেলোয়াড়ী জীবনে ২২ টেস্টে অংশগ্রহণ করার সৌভাগ্য হয়েছিল তার। ২১ জানুয়ারি, ১৯৪৮ তারিখে ব্রিজটাউনে সফরকারী ইংল্যান্ডের বিপক্ষে টেস্ট ক্রিকেটে অভিষেক ঘটে রবার্ট ক্রিস্টিয়ানির। একই দলের বিপক্ষে জর্জটাউনে ২৪ ফেব্রুয়ারি, ১৯৫৪ তারিখে সর্বশেষ টেস্টে অংশ নেন। দ্বিতীয় বিশ্বযুদ্ধের পর এটিই ওয়েস্ট ইন্ডিজের প্রথম টেস্টে অংশগ্রহণ।
১৯৪৭-৪৮ মৌসুমে যুদ্ধের পর নিজ দেশে আসা সফরকারী ইংল্যান্ডের বিপক্ষে টেস্ট সিরিজ খেলার জন্যে তাকে স্বয়ংক্রিয়ভাবে ওয়েস্ট ইন্ডিজের টেস্ট দলে রাখা হয়। ঐ টেস্টে ১২জন ক্রিকেটারের একযোগে অভিষেক ঘটেছিল। ক্লাইড ওয়ালকট, রবার্ট ক্রিস্টিয়ানি, উইলফ্রেড ফার্গুসন, বার্কলি গ্যাসকিন, জন গডার্ড ও প্রায়র জোন্স - এ সাতজন ওয়েস্ট ইন্ডিজের এবং জিম লেকার, মরিস ট্রেমলেট, ডেনিস ব্রুকস, উইনস্টন প্লেস ও জেরাল্ড স্মিথসন - এ পাঁচজন ইংল্যান্ডের ছিলেন।
দ্বিতীয় ইনিংসে কেন ক্রান্সটনের বলে এলবিডব্লিউর কবলে পড়ে ৯৯ রানে বিদায় নেন। বিশ্রামকক্ষে ফিরে আসার প্রাক্কালে তিনি কাঁদতে কাঁদতে এসেছিলেন। টেস্ট ক্রিকেটের ইতিহাসে মাত্র তিনজন খেলোয়াড়ের একজন হিসেবে অভিষেক টেস্টে মাত্র এক রানের জন্যে সেঞ্চুরি থেকে বঞ্চিত হয়েছিলেন। টেস্টটি ড্রয়ে পরিণত হয়েছিল।
ভারত গমন, ১৯৪৮-৪৯
পরবর্তী তিনটি সফরে একটি টেস্ট বাদে সবকটিতেই অংশ নিয়েছেন। পরের বছর নভেম্বর মাসে ভারত গমন করে ওয়েস্ট ইন্ডিজ দল। কলকাতা টেস্টে নিয়মিত উইকেট-রক্ষক ক্লাইড ওয়ালকট মাঠে আঘাত পেলে তিনি উইকেটের পিছনে দাঁড়ান। দুইটি স্ট্যাম্পিং করেছিলেন তিনি। তবে, টেস্ট খেলায় একবারই কেবল গ্লাভস পরিহিত অবস্থায় স্ট্যাম্পের পিছনে অবস্থান করেছিলেন।
১৯৫০ সালে ইংল্যান্ড গমন করেন। চার টেস্টের সবকটিতেই স্বাগতিক ইংল্যান্ডের বিপক্ষে খেলেন্ সেখানে তিনি ধারাবাহিকভাবে রান তুলেছিলেন। ১৯৫১-৫২ মৌসুমে অস্ট্রেলিয়া গমন করেন। রে লিন্ডওয়াল ও কিথ মিলারের পেস বোলিং আক্রমণ সামাল দিয়ে যথেষ্ট দক্ষতার পরিচয় দেন। অ্যাডিলেডে বড়দিনে ওয়েস্ট ইন্ডিজকে একমাত্র জয় এনে দেন। পঞ্চম উইকেটে জেরি গোমেজের সাথে নিরবিচ্ছিন্নভাবে ৯২ রান তুলেন। তখন তার বয়স ৩০ ছিল। এরপর তিনি আর মাত্র ছয় টেস্টে অংশ নিয়েছিলেন। সিডনি টেস্টে ৭৬ রান করেন। বড়দিনে জয়সূচক রান তুলেন। ১৯৫৩-৫৪ মৌসুমের ইংল্যান্ড সফরের পর অবসর নেন।
খেলার ধরন
রবার্ট ক্রিস্টিয়ানি প্রকৃতমানের অল-রাউন্ডার ছিলেন। অসাধারণ ফিল্ডার হিসেবেও তার সুনাম ছিল। বিশ্বযুদ্ধ পরবর্তী সময়কালে ওয়েস্ট ইন্ডিজের অন্যতম সেরা ও আকর্ষণীয় ব্যাটসম্যান হিসেবে স্বীকৃতি পেয়েছেন। কিন্তু, দলটিতে থ্রি-ডব্লিউজ নামে পরিচিত ওয়ালকট, উইকস ও ওরেলের অংশগ্রহণে তার খেলোয়াড়ী জীবন প্রায়শঃই ঢাকা পড়ে যেতো।
৫ ফুট ১০ ইঞ্চি উচ্চতার অধিকারী রবার্ট ক্রিস্টিয়ানি উইকেট-রক্ষণে সিদ্ধ হস্তের পরিচয় দিয়েছেন। ক্লাইড ওয়ালকটের বিকল্প উইকেট-রক্ষক হিসেবে দলে থাকতেন। ক্রিস্টিয়ানির অংশগ্রহণকৃত সবগুলো টেস্টের সাথে এভারটন উইকস জড়িত ছিলেন। সচরাচর ৬ কিংবা ৭ নম্বরে মাঝারিসারিতে ব্যাটিংয়ে নামতেন রবার্ট ক্রিস্টিয়ানি। উইকসসহ অপর দুই ডব্লিউ - ফ্রাঙ্ক ওরেল ও ক্লাইড ওয়ালকটের পর ব্যাটিংয়ে নামতেন।
ক্রিকেটের পাশাপাশি হকি ও ফুটবল খেলায় পারদর্শিতা দেখিয়েছেন তিনি। হকিতে ফরোয়ার্ড এবং ফুটবলে গোলরক্ষকের ভূমিকায় থেকে ব্রিটিশ গায়ানার প্রতিনিধিত্ব করেছেন।